ཆེ་དགྲ་ལྷས་དུས་རབས་གསར་པར་བོད་ལྗོངས་གོང་འཕེལ་མྱུར་པོ་དང་ཡུན་རིང་བདེ་འཁོད་ཡོང་རྒྱུ།ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་པའི་རྒྱལ་ཁ་མཐའ་གཅིག་ཏུ་ལེན་རྒྱུར་སྐུལ་འདེད་གཏོང་བའི་ཁྲོད་ཤེས་ལྡན་པ་དང་རིག་ནུས་ཀྱི་འདེགས་སྐྱོར་ནི་འགག་རྩ་ཡིན་པས།ཀྲུང་དབྱང་མི་རིགས་སློབ་ཆེན་ནས་ད་ཡོད་ཀྱི་མཉམ་ལས་རྨང་གཞི་བཟང་པོའི་ཐོགབོད་ཀྱི་བྱ་གཞག་ཁག་ལ་སྔར་བས་ཐུགས་ཁུར་དང་རྒྱབ་སྐྱོར་བྱེད་པ།ལེགས་ཆ་སྔར་བས་འདོན་སྤེལ་བྱས་ཐོག་ཤེས་ལྡན་པ་གསོ་སྐྱོང་བྱེད་ཤུགས་མུ་མཐུད་ཆེ་རུ་གཏོང་བ་དང་།ཞིང་འབྲོག་ལས་གོང་འཕེལ་དང་སྤྱི་ཚོགས་དམངས་འཚོ་སོགས་ཐད་ཀྱི་སློབ་ཁྲིད་དང་ཚན་རིག་ཞིབ་འཇུག་མཉམ་ལས་བྱེད་ཤུགས་ཆེ་རུ་བཏང་སྟེ།མི་དམངས་ཀྱིས་མཛེས་སྡུག་ལྡན་པའི་འཚོ་བར་འཆང་བའི་རེ་འདོད་སྐོང་བ་དང་།མི་རིགས་ཁག་དབར་གྱི་སྤེལ་རེས་དང་མཉམ་འདྲེས།འགྲོ་འོང་བཅས་ལ་སྐུལ་འདེད་གཏོང་རྒྱུ།ཕྱོགས་གཉིས་པོས་འབྲེལ་གཏུག་བྱེད་ཤུགས་རྒྱུན་ཆད་མེད་པར་ཆེ་རུ་བཏང་ནས།ཕྱོགས་གཉིས་པོའི་དབར་གྱི་མཉམ་ལས་མུ་མཐུད་གོང་འཕེལ་གཏིང་ཟབ་གཏོང་རྒྱུའི་རེ་བ་ཡོད་ཅེས་གསུངས་པ་དང་སྦྲགས།རང་སྐྱོང་ལྗོངས་ནས་རྩ་འཛུགས་འགོ་ཁྲིད་ལ་ཤུགས་སྣོན་ཟམ་མི་ཆད་པ་རྒྱག་པ་དང་འགན་འཁྲི་དོན་འཁྱོལ་བྱེད་ཤུགས་ཆེ་རུ་གཏོང་བ།གྲོས་མཐུན་གྱི་ནང་དོན་གནད་ལ་འཁེལ་ཏེ་ནུས་པ་འདོན་སྤེལ་ཏན་ཏིག་བཏང་བ་བཅས་བྱས་ནས་རྨང་གཞིའི་མཉམ་ལས་གྲོས་མཐུན་གྱི་གྲུབ་འབྲས་སྔ་ཙམ་ཐོན་པ་དང་གཉིས་ཕན་གོང་འཕེལ་ཡོང་བ་བྱེད་རྒྱུ་ཡིན་ཞེས་གསུངས་པ་རེད།